ԽՍՀՄ փլուզումից հետո ծայրամասից փախչող ռուս հայրենակիցների մուտքը Ռուսաստան շուրջ 30 տարի ծաղրուծանակի եւ խտրականության պատկեր է ներկայացրել: Ոստիկանության ներգաղթի մարմինները ռուսներին բացեիբաց ասում էին. վերադարձեք ձեր դուշանբեները: Սա պետական մի քաղաքականություն էր, որ առաջին հայացքից անտրամաբանական է թվում: Հայրենադարձությունը կարող էր էապես բարելավել Մեծ հայրենական պատերազմից տուժած Ռուսաստանի ժողովրդագրական վիճակը եւ ամրապնդել ռուս տարրի դիրքերը պետության ներսում: Անշուշտ դա այդպես է, բայց ոչ «մայրցամաքային» կայսրությանների պարագային, որոնց դասին է կարգվում Խորհրդային Միությունը ռուսական ներկայիս ղեկավարության կողմից [Ս.Լավրով]: Փորձենք պարզել իսկությունը, մանավանդ մեծ երկրի քաղաքականությունը՝ ամայացնող «ժողովրդագրական լիցքերով» սպառազինումը անմիջական առնչություն ունի Հայաստանին: